Il-Knisja f'Malta tifraħ filwaqt li tirringrazzja lil Alla għall-ordinazzjoni ta' disa' saċerdoti. L-ordinazzjoni presbiterali ta' dawn iż-żgħażagħ, żewġ djakni djoċesani u seba' reliġjużi, ser issir nhar is-Sibt, 7 ta' April 2018, fil-Konkatidral ta' San Ġwann, il-Belt Valletta, fid-9:15 a.m. Id-disa' djakni li ser jiġu ordnati saċerdoti mill-Arċisqof Charles J. Scicluna huma:  Fra Jethro Bajada tal-Ordni tal-Aħwa Minuri Kapuċċini,  Rev. Anton D'Amato mill-Parroċċa ta' Santa Katerina Verġni u Martri, iż-Żurrieq,  Rev. Bernard Micallef mill-Parroċċa ta' Marija Annunzjata, Ħal Tarxien,  Rev. Kenneth Micallef, Salesjan ta' Dun Bosco,  Fra Kurt Mizzi tal-Ordni Karmelitan,  Fra Elmar Pace tal-Ordni tal-Aħwa Minuri Kapuċċini,  Rev. Giovann Tabone tas-Soċjetà Missjunarja ta' San Pawl u  Rev. Alex Zammit tas-Soċjetà Missjunarja ta' San Pawl. Kulħadd huwa mistieden biex jattendi għaċ-ċelebrazzjoni tal-ordinazzjoni presbiterali u biex jitlob għal aktar vokazzjonijiet u għall-qdusija tas-saċerdoti, speċjalment għal dawk li ser jiġu ordnati saċerdoti nhar is-Sibt li ġej.
L-Arċisqof ser jordna 9 saċerdoti ġodda